เงินบาทปิด 30.68/69  บาท
ธนาคารกรุงเทพ รายงาน เงินบาทปิด 30.68/69 คาดพรุ่งนี้แข็งค่า มองกรอบ 30.65-30.75
27 มี.ค. 2555

ธนาคารกรุงเทพ รายงาน เงินบาทปิด 30.68/69 คาดพรุ่งนี้แข็งค่า มองกรอบ 30.65-30.75
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 30.68/69 บาท/ดอลลาร์ อ่อนค่าลงเล็กน้อยจากช่วงเช้าที่เปิดตลาดที่ระดับ 30.66/68 บาท/ดอลลาร์
เงินบาทช่วงปิดตลาดอ่อนค่าลงไม่มากช่วงเช้า หลังจากที่เงินบาทแข็งค่าเมื่อช่วงข้ามคืนที่ผ่านมา ซึ่งทำให้มีแรงซื้อดอลลาร์จากผู้นำเข้าจึงทำให้บาทอ่อนค่าลงเล็กน้อย แต่ตลอดทั้งวันนี้เงินบาทค่อนข้างแกว่งอยู่ในกรอบแคบ โดยวันนี้เคลื่อนไหวอยู่ในช่วง 30.65-30.71 บาท/ดอลลาร์ 
"วันนี้มีเพียงปัจจัยเดียวที่มีผลในการกระตุ้นตลาด คือ เฟด ระบุว่าจะคงดอกเบี้ยในระดับต่ำไปจนถึงปี 2014 นอกนั้นปัจจัยอื่นๆ ตลาดก็ price in ไปหมดแล้ว ต้องรอดูว่าปัจจัยใหม่จะมีอะไรเข้ามากระทบ" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 82.70/74 เยน/ดอลลาร์ ส่วนเงินยูโรอยู่ที่ระดับ 1.3355/3360 ยูโร/ดอลลาร์
คืนนี้ สหรัฐฯ จะมีการรายงานดัชนีความเชื่อมั่นผู้บริโภคเดือนมี.ค. ส่วนคืนพรุ่งนี้(พุธ) จะกระทรวงพาณิชย์สหรัฐฯ จะเปิดเผยยอดสั่งซื้อสินค้าคงทนเดือนก.พ. ส่วนสำนักงานสารสนเทศด้านการพลังงานของสหรัฐ(EIA) จะเปิดเผยตัวเลขสต็อกน้ำมันรายสัปดาห์  
นักบริหารเงิน คาดว่า พรุ่งนี้เงินบาทจะเคลื่อนไหวอยู่ในกรอบ 30.65-30.75 บาท/ดอลลาร์ แนวโน้มมีโอกาสแข็งค่า